Document ID: 31993R2838

ΚΑΝΟΝΙΣΜΟΣ (ΕΟΚ) αριθ. 2838/93 ΤΗΣ ΕΠΙΤΡΟΠΗΣ της 18ης Οκτωβρίου 1993 για την τροποποίηση του κανονισμού (ΕΟΚ) αριθ. 1579/93 όσον αφορά την ενίσχυση προς τους παραγωγούς γάλακτος στην Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 739/93 του Συμβουλίου της 17ης Μαρτίου 1993 για την εφαρμογή της κοινής τιμής του γάλακτος στην Πορτογαλία (1), και ιδίως το άρθρο 3,
Εκτιμώντας:
ότι με τον κανονισμό (ΕΟΚ) αριθ. 1579/93 της Επιτροπής (2) έχουν θεσπιστεί οι λεπτομέρειες εφαρμογής της ενισχύσεως στους παραγωγούς γάλακτος στην Πορτογαλία- ότι οι πορτογαλικές αρχές συνάντησαν μεγάλες δυσκολίες για την εφαρμογή του καθεστώτος από την έναρξη ισχύος του την 1η Απριλίου 1993- ότι πρέπει, συνεπώς, να τροποποιηθούν ορισμένοι κανόνες του καθεστώτος προκειμένου να αποθαρρυνθούν οι παραγωγοί που επιθυμούν να εγκαταλείψουν την γαλακτοπαραγωγή και, επιπλέον, να διευκολυνθεί ο διοικητικός φόρτος εργασίας-
ότι το καθεστώς αυτό έχει αρχίσει να ισχύει την 1η Απριλίου 1993 και οι λεπτομέρειες εφαρμογής του πρέπει να τεθούν σε ισχύ από την ίδια ημερομηνία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
ο κανονισμός (ΕΟΚ) αριθ. 1579/93 τροποποιείται ως εξής:
1. Το άρθρο 2 δεύτερο εδάφιο διαγράφεται.
2. Στο άρθρο 3, προστίθεται η ακόλουθη νέα παράγραφος 4:
"4. Η πληρωμή της ενίσχυσης πραγματοποιείται ως εξής:
α) Για τους παραγωγούς που έχουν υποβάλλει αίτηση ενισχύσεως σχετική με την ποσόστωση παραδόσεων, η αρμόδια αρχή καταβάλλει μηνιαίως το ποσό της ενισχύσεως στους παραγωγούς απευθείας ή μέσω του αγοραστού με βάση μια βεβαίωση του αγοραστού στην οποία εμφαίνεται η παραδοθείσα ποσότητα κατά τη διάρκεια του προηγουμένου μηνός, μετά την εξακρίβωση της ποσότητας που πραγματικά είναι επιλέξιμη και της τηρήσεως της συνολικής εγγυημένης ποσότητας των παραδόσεων-
β) Για τους παραγωγούς οι οποίοι έχουν υποβάλλει αίτηση σχετική με την ποσόστωση των άμεσων πωλήσεων, η ενίσχυση πληρώνεται στο τέλος της περιόδου μετά από εξακρίβωση της πραγματικώς επιλεξίμου ποσότητας κα της τηρήσεως της συνολικής εγγυημένης ποσότητας των απευθείας πωλήσεων".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων
Εφαρμόζεται από την 1η Απριλίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Οκτωβρίου 1993.

Labels: 18
17
19
5